b'\n_START_ARTICLE_\nFabiano Caruana\n_START_PARAGRAPH_\nFabiano Caruana (s\xc3\xbcndinud 30. juulil 1992 Miamis) on Ameerika \xc3\x9chendriikide maletaja, rahvusvaheline suurmeister (2007). _NEWLINE_Caruana s\xc3\xbcndis itaalia-ameerika perekonnas. Aastatel 2005\xe2\x80\x932015 elas ta Itaalias. Suurmeistriks sai ta 15-aastaselt 2007. aastal. Aasta varem sai FIDE-lt rahvusvahelise meistri nimetuse. Ta on neljakordne Itaalia malemeister (2007, 2008, 2010, 2011) ja 2016. aasta USA malemeister._NEWLINE_FIDE Grand Prix 2014\xe2\x80\x932015 sarja v\xc3\xb5itjana p\xc3\xa4\xc3\xa4ses Caruana 2016. aastal Moskvas peetud MM-i pretendentide turniirile, kus ta sai Sergei Karjakini j\xc3\xa4rel teise koha. Ta v\xc3\xb5itis 2018. aastal Berliinis pretendentide turniiri (edestades teiseks-kolmandaks tulnud \xc5\x9e\xc9\x99hriyar M\xc9\x99mm\xc9\x99dyarovit ja Sergei Karjakinit) ja sai \xc3\xb5iguse kohtuda valitseva maailmameistri Magnus Carlseniga. Aasta l\xc3\xb5pul Londonis peetud tasav\xc3\xa4giselt kulgenud tiitlimat\xc5\xa1i Caruana kaotas tulemusega 6 (0):6 (3)._NEWLINE_2016. aastal v\xc3\xb5itis Caruana Bakuus toimunud maleol\xc3\xbcmpial USA v\xc3\xb5istkonna koosseisus kuldmedali.'